มีอาการปวดตามข้อบ่อยมากเลยค่ะ เป็นมาประมาณ 2 อาทิตย์ได้แล้วปวดข้อมือบ้าง ข้อนิ้วบ้าง เป็น1-2 วันก็ไปปวดส่วนอื่นมีอาการปวดง่าย เช่นนั่งยองๆ ซักพักก็จะปวดข้อเท้ายกของหนักหน่อยแค่ไม่นาน ซักพักก็จะปวดไหล่เหมือนปวดง่ายขึ้นมากๆเลยค่ะ และค่อนข้างปวดมาก ตอนนี้ก็ปวดไหล่ ยกไหล่ไม่ค่อยขึ้น เพราะปวด ปวดข้อนิ้วมือสามนิ้ว ปวดข้อนิ้วเท้า อาการจะคล้ายเหมือนเวลาเส้นพลิกแล้วขยับไม่ค่อยไหวอายุ 26 เพศหญิง จะเป็นโรคอะไรรึป่าวคะ
สวัสดีค่ะ อาการปวดตามข้อดังกล่าวมา อาจเกิดจาก-ปวดกล้ามเนื้อ อาจเกิดจากการใช้งานหรือการกดทับเป็นเวลานาน-ปวดจากเส้นเอ็นรอบข้อมีการอักเสบจากการใช้งาน-ปวดจากข้ออักเสบ เช่นข้ออักเสบ เก๊าท์ หรือรูมาตอยด์-ปวดจากกระดูกหักหรือร้าว มักเป็นอาการปวดมาก ขยับไม่ได้ หากกระดูกข้อเท้าร้าวมานานหลายปีแล้ว น่าจะไม่ใช่สาเหตุที่ทำให้ปวดมากขึ้นมาอีกโดยหากปวดหลายๆที่ดังที่บรรยายมานั้นจะนึกถึงเรื่องปวดกล้ามเนื้อมากที่สุดการดูแลตัวเองเบื้องต้น งดการใช้งานข้อที่ปวด งดลงน้ำหนัก ฝึกยืดเหยียดกล้ามเนื้อ ไม่นั่งทับบริเวณที่ปวดนานๆ รับประทานยาแก้ปวด ยาแก้อักเสบที่ไม่ใช่สเตียรอยด์ได้หากข้อยังปวดบวมมาก มีข้อ บวม แดง ร้อน มีไข้ หรือปวดหลายๆข้อพร้อมกันทีเดียว ควรรีบไปพบแพทย์